b'\n_START_ARTICLE_\nVorna\n_START_SECTION_\nKertomuksia\n_START_PARAGRAPH_\nVorna sauvoi yl\xc3\xb6s monet voimakkaat kosket, mit\xc3\xa4 pidettiin suurena urotekona. Silti ei ole Vuoksen voittanutta, yli k\xc3\xa4ynytt\xc3\xa4 Imatran, kuten yleinen sanonta kuului. Vorna my\xc3\xb6s k\xc3\xa4vi h\xc3\xa4vitt\xc3\xa4m\xc3\xa4ss\xc3\xa4 Suomea. H\xc3\xa4n ry\xc3\xb6sti neidon tai kaksikin, mutta n\xc3\xa4m\xc3\xa4 pakenivat._NEWLINE_Vorna tunnettiin l\xc3\xa4hes voittamattomana. Tarinoiden mukaan suomalaiset saivat kuitenkin h\xc3\xa4net lopulta hengilt\xc3\xa4. Vorna oli ollut ry\xc3\xb6stelem\xc3\xa4ss\xc3\xa4 Suomessa. Suomalaiset olivat l\xc3\xa4hteneet takaa-ajoon. Vorna ei uskonut varoituksia, ja meni saunaan peseytym\xc3\xa4\xc3\xa4n "ruotsin verest\xc3\xa4", kerskuen, ettei vihollisia j\xc3\xa4\xc3\xa4nyt eloon. H\xc3\xa4nen peseytyess\xc3\xa4\xc3\xa4n suomalaiset saartoivat saunan. Vorna tuli ulos, huitoi housunlahkeistaan tuhkaa vihollistensa silmiin, ja rynt\xc3\xa4si kohti tupaa, jonne oli j\xc3\xa4tt\xc3\xa4nyt aseensa. Tuhka ei kuitenkaan sokaissut yht\xc3\xa4 suomalaista, joka oli odotellut nurkan luona. T\xc3\xa4m\xc3\xa4 keskenkasvuinen poika ampui nuolen j\xc3\xa4ttil\xc3\xa4ism\xc3\xa4isen miehen kantap\xc3\xa4\xc3\xa4h\xc3\xa4n. Vorna kaatui maahan, ja anoi poikaa lopettamaan k\xc3\xa4rsimyksens\xc3\xa4. Poika tappoi h\xc3\xa4net nopeasti. Kerrotaan, ett\xc3\xa4 jos Vorna ei olisi ollut alasti, olisi nuoli vain kimmonnut h\xc3\xa4nen rautalevyist\xc3\xa4\xc3\xa4n. Vornan tavattoman isot luut olivat paikalla viel\xc3\xa4 kauan tapahtuman j\xc3\xa4lkeen, sill\xc3\xa4 ei ollut en\xc3\xa4\xc3\xa4 ket\xc3\xa4\xc3\xa4n niit\xc3\xa4 hautaamassa. V\xc3\xa4itettiin, ett\xc3\xa4 Vornan kuoleman ansiosta suomalaiset p\xc3\xa4\xc3\xa4siv\xc3\xa4t h\xc3\xa4vitt\xc3\xa4m\xc3\xa4\xc3\xa4n Karjalaa._NEWLINE_Jos tuli surma syytt\xc3\xb6mille, niin se tuli Vornallekin tuhoretkens\xc3\xa4 per\xc3\xa4st\xc3\xa4, kuului sen j\xc3\xa4lkeen suomalainen sanonta._NEWLINE_Kertomus muistuttaa hieman kreikkalaista kertomusta Akilleuksen kuolemasta.'